ROMÂNIA
JUDEŢUL TIMIŞ
MUNICIPIUL TIMIŞOARA
NR. SC2022- 

RAPORT DE SPECIALITATE
privind completarea Contractului de delegare a gestiunii serviciului public de alimentare cu energie termică în sistem centralizat în Municipiul Timișoara

            Având în vedere Referatul de aprobare nr. SC2022 –                           al Primarului Municipiului Timişoara şi Proiectul de hotărâre privind completarea Contractului de delegare a gestiunii serviciului public de alimentare cu energie termică în sistem centralizat în Municipiul Timișoara
Facem următoarele precizări:
Prin HCL nr. 353/05.10.2021 au fost aprobate Studiul de oportunitate, modalitatea de gestiune a serviciului public de alimentare cu energie termică din municipiul Timișoara, Regulamentul Serviciului public de alimentare cu energie termică a Municipiului Timișoara, Caietul de sarcini, precum şi încheierea contractului de delegare a gestiunii serviciului.
Ulterior, în data de 15.10.2021, a fost încheiat cu Compania Locală de Termoficare Colterm S.A. Contractul de delegare a gestiunii serviciului public de alimentare cu energie termică in Municipiul Timișoara nr. CDE2021-1475/15.10.2021. 
În cadrul Capitolului VIII al Contractului de delegare a gestiunii serviciului public de alimentare cu energie termică in Municipiul Timișoara nr. CDE2021-1475/15.10.2021 sunt prevazute reglementari privind prețurile/tarifele practicate și procedura de stabilire, modificare sau ajustare a acestora.
Prin adresa nr. 15496/15.07.2022, înregistrată la Primăria Municipiului Timișoara cu nr. SC2022-017846/15.07.2022, Compania Locală de Termoficare COLTERM S.A. – în insolvență solicită întreprinderea demersurilor necesare  în vederea încheierii unui act adițional la Contractul de delegare a gestiunii serviciului public de alimentare cu energie termică in Municipiul Timișoara nr. CDE2021-1475/15.10.2021, conform prevederilor art. 3 din Avizul nr. 27/13.07.2022 emis de către Autoritatea Națională de Reglementare în Domeniul Energiei.
Drept urmare este necesara completarea Capitolului VIII Prețurile/tarifele practicate și procedura de stabilire, modificare sau ajustare a acestora din Contractul de delegare a gestiunii serviciului public de alimentare cu energie termică în sistem centralizat în Municipiul Timișoara nr. CDE2021-1475/15.10.2021 prin introducerea unui nou articol 8.3 care va avea următorul conținut: “Pentru energia termică livrată din centrala de cogenerare CET SUD Timișoara determinarea/ajustarea prețului se realizează pe baza formulei avizate de către Autoritatea Națională de Reglementare în Domeniul Energiei, în condițiile precizate la art. 1 din Avizul nr. 27/13.07.2022”.
Având în vedere cele menționate anterior, supunem dezbaterii și aprobării Consiliului Local proiectul de hotărâre privind completarea Contractului de delegare a gestiunii serviciului public de alimentare cu energie termică în sistem centralizat în Municipiul Timișoara.

